
Piero della Francesca 

U mutnom i nemirnom spletu pojava, što ga pred našom sviješću 
vrtoglavo odmata život, zapažamo, gledamo, osjećamo i doživlju- 
jemo ljepotu. Ta naša zapažanja, gledanja, osjećanja i doživljava¬ 
nja ljepote i nisu drugo nego jedna vrst određivanja naše svijesti 
spram svijeta pojava. Takvo se određivanje vrši uz napor na taj 
način, da se suprotstavlja primljenim mnogolikim dojmovima 
vanjskog svijeta unutrašnja sadržina svijesne jedinice. Rezultat 
jednadžbe između ljudskog duha kao svijesne jedinice i razno- 
obraznosti pojava vanjskog svijeta u biti je doživljavanje ljepote. 

Prema tome vidjeti, osjetiti i doživjeti ljepotu znači istovre¬ 
meno suprotstaviti u svijetu pojava nejasno — jasnom, neskladno 
— skladnom, neredu — red, kaosu ritam, metežu mjeru, bezobli¬ 
čnom određeni oblik. 

No te zapažene, viđene, osjećane i doživljene ljepote su pro¬ 
lazne. One su promjenjive i one nestaju. Ljepota je pojava u 
trajnoj izmjeni. Tok se promjena ne zaustavlja. Tek se taj slijed 
zadržava i zaustavlja u pretvorbi, u prevođenju — u novoj prirodi, 
što je zovemo umjetnošću. Tek u umjetničkom djelu kao izrazu 
preveden je tok pojava u nepokretno, te time zaustavljeno mije¬ 
njanje i ostvarena iluzija o trajnom i nepromjenjivom. I ta naša 
ukrućena, materijom ostvarena iluzija u stvari je naše izražavanje 
ljepote; a kad to izražavanje uz sve ostale preduvjete postane 





novom prirodom te kad se na taj način ostvari onaj bitni i iskon¬ 
ski izraz ljudskog duha i svijesti, tad su takva ostvarenja ona, 
koja nose sklad, mir i konačno sreću. 

Drugim riječima znače takve realizacije u svojim najboljim 
i ljudski najdubljim primjerima onaj sretan čas, onaj hip — sveti 
tren, u kojem je nepovratna prošlost i nepoznata budućnost postala 
jedno, izvanvremeno. Znače onaj blijesak, onaj osvijetljeni dio 
našeg tmurnog stanja, kad je svijest nadvladala vrijeme, kad je 
uronila u ono bitno, što nije podvrgnuto neminovnoj vezi uzroka 
i posljedica našeg životnog trajanja, i kad se je istrgnula iz lanca 
relativiteta te se približila apsolutnom. Ljepota, što je ostala u 
lancu relativiteta a ne nosi u sebi žeđu za apsolutnim, i nije ona 
prava ljepota. Rijetka su umjetnička djela, koja nose takvu lje¬ 
potu. Rijetka su umjetnička djela, što imadu u sebi ukrućenu 
stvarnost spomenutog sretnog, svetog i svijetlog stanja naše svi¬ 
jesti. Mnogo je više umjetničkih djela izvan toga uskog kruga. 

Sigurno je istina, da svako istinsko i pravo umjetničko djelo 
budi u nama osjećaj ljepote, što je zapretan pod pepelom svaki¬ 
dašnjice negdje duboko u nama svima, u našim svijestima. No 
postoje umjetnička djela, i to upravo najvrednija i ona ponajrjeđa, 
što se čine na prvi pogled da su strana, zakučasta i zatvorena. 
Takva teško tiču naš zapretani osjećaj ljepote ili bolje rečeno 
uobičajene konvencionalne sheme, u kojima većina ljudi drži da 
doživljuje i prima sklad i ljepotu. Umjetnička djela takve naravi 
ne trebaju neka naročita tumačenja ili objašnjavanja, ali će se 
takvim djelima moći više približiti, ako se utvrde prije nego što 
se pristupa k njima, one najjednostavnije osnovne stvari, koje nam 
mogu i bez uobičajenih shema pružiti ključ, da ispravno shvatimo 
njihovu pravu sadržinu — njihovu naročitu ljepotu. Riječ je o 
Pieru della Francesca, čija su djela takve naravi. 

Svako umjetničko djelo, koje s pravom nosi to ime, djeluje 
na nas tako, da tiče onaj emotivni, vegetativni dio našeg nervnog 
sistema, dok cerebralni dio našeg nervnog sistema postaje regu- 
lativ. On upravlja onim prije spomenutim naporom, onim proce¬ 
som, kojim doživljujemo u našoj svijesti ljepotu, da se taj doživljaj 
što više i što punije doživi. Prema tome proces doživljavanja 
sklada, ljepote i umjetničkih izraza uvjetuje spoznaja; što je ta 
potpunija, to postaje doživljaj na emotivnoj osnovi izrazitiji i 
jasniji po svom obliku. A da takva spoznaja bude što više u 
nama djelotvorna, potrebno je prije svega imati na umu i shvatiti 
elemente, kojima je neki umjetnički izraz ostvaren, bez obzira na 
bilo kakve sheme, kanone ili estetska pravila. Tako na primjer 

promotri li se jedna od najpoznatijih slika Piera della Francesca 
»Bičevanje«, valja se upitati, koji su sve osnovni elementi tog 
izraza, i što je ta slika? Takvo pitanje povlači općenito pitanje, a 
što je u stvari slika uopće? 

Na slici Piera della Francesca oblici su naznačeni u prvom 
planu jasno, oni su veliki i jednostavni. Prostor, u kojem se nalaze, 
izrazito je označen, upravo je taj prostor konstruiran. Volumeni 

likova, stupova, čitave arhitekture kao i pojedinih dijelova po- 
stavljeni su na plošninu slike u raznolikim odnosima; što su ti 
oblici dalje od prvoga plana i što su dublje u pozadini, to su 
razmjerno i manji. Prostor i oblik je vezan, te na temelju tog 
jednostavnog ali jasnog primjera može se odgovoriti na gornje 
pitanje: Slika je jedinstvo volumena i prostora, koje je projicirano 
na jednu plošninu. 

Taj odnos između prostora i volumena ne pokazuje samo 
stilne oznake nekog umjetničkog ostvarenja, već pokazuje i obja¬ 
šnjava sam proces ostvarivanja i nastajanja nekog umjetničkog 
izraza. Štoviše, on nam otkriva sasvim psihološki onu prvotnu 
razliku između emotivnog i cerebralnog naše svijesti. Kad promo¬ 
trimo odnos volumena i prostora na jednom ostvarenju, gdje još 
nije cerebralni dio naše svijesti odredio prostorno, šta je gore i 
šta je dolje, tad vidimo, da su znakovi za pojedine volumene to jest 
za pojedine oblike i tjelesa postavljeni sasvim naopako na samu 
plošninu slike. To je slučaj kod dječjeg crteža. Dijete kod svojih 
crtarija, osobito ono dijete, tek što je počelo šarati, označuje zna¬ 
kovima oblik, ali te znakove prostorno ne određuje jasno. Kod 
takvog dječjeg crtanja daljnji je uspon utvrđivanje smjernica onoga 
šta je gore i šta je dolje, tad je time znak oblika orientiran. Tad 
su već odnosi između tijela i prostora donekle naznačeni, ali su 
ostali još uvijek na plošnini slike kao arabeska, razvijaju se naime 
smjernice samo lijevo i desno. Znakovi dječjeg izraza poprimaju 
tokom daljnjeg razvitka većinom silhuetarne, profilne dvodimenzi- 
onalne oznake. Kasniji stupanj razvitka pokazuje skretanje spram 
treće dimenzije. U djetinjoj svijesti sve više dolazi do vlasti 
cerebralni dio, i tako nastaje onaj dobro poznati i značajni inte¬ 
lektualni-realizam dječjih crteža. Svijest nastoji na tom stupnju 
već na plošnini slike naznačiti dubljinu. 

Na vješto izabranim primjerima bezbrojnih dječjih crteža 
mogu se pratiti točno sve faze tog razvitka od početnog osjećanja 
prostornosti u sva tri smjera pa do konačnog rješavanja dubljine. 
To se sasvim istovjetno može uočiti i kod primitivnih slikarija, a 
pogotovo kod onih crtarija i slikarija, što su ih izvodili hrvatski 
seljaci, kod kojih se već intelektualni realizam primitivne svijesti 
pretvara u izrazito primitivno pripovijedanje, sasvim slično dje¬ 
čjem načinu. Tu se još sasvim emotivni elementi miješaju sa cere¬ 
bralnim. Oni nisu pomireni i uslijed toga su volumen i prostor na 
plošnini tih primitivnih izraza u karakterističnom neskladu, ali je 
zadržana draž spontanosti i emotivnosti. 

Da se ta dva različita elementa svijesti što bolje uoče te da 
se upoznaju njihovi odnosi, valja porediti crteže jednog istog mo¬ 
tiva, što su ih učinili 9 godišnji dječak i 22 godišnji mladić. Dje¬ 
čački crtež ima onaj emotivni način izražen bez spona, prostornost 
je dosta neodređena. Naprotiv kod crteža mladića već su volumen 
i prostornost određeni sasvim cerebralno na osnovi ispravne pri¬ 
mjene perspektive. Prvi crtež je fantastičan i imaginativan, zna¬ 
čajka mu je neka primitivna kreativnost, dok u drugom crtežu 
postoji sasvim realističan odraz vanjskog objekta bez ikakve emo- 
tivnosti pređašnjeg dječačkog crteža. Djeluje poput fotografskog 
snimka. Kod tog je crteža zavladao cerebralni dio živčanog sistema, 
postao je posvemašnji gospodar i prigušio emotivni dio. Prigušio 
i sasvim izlučio primitivnu i spontanu kreativnost, što je većinom 
imadu crteži djece. 

Na takvim se primjerima vidi, da onaj cerebralni dio živčanog 
sistema traži korekture, on ograničuje emotivni dio u cilju svlada¬ 
vanja prostornosti. On sređuje likove i obline. Ograničuje i gradi 
prostornost tako, da se ona na plošnini slike produbljuje. 

Tako ograničenim i sputanim oblicima gradi se treća dimen¬ 
zija. I volumeni postaju izrazitim sredstvom oblikovanja prostor¬ 
nosti. Razvija se pravilnost i pojavljuje se tim oblikovanjem 
apstraktna perspektiva osnovana na geometrijskim pravilima. Tako 
se događa, da na crtežu primitivnog crtača kao i na crtežima razvi- 
tih svijesti na iscrtanoj plošnini gledamo u prostore kubičnih 
oblika. Naša svijest naime pojednostavnjuje viđeno pred sobom 
u jednostavne stereometrijske oblike; tim pojednostavnjivanjem 
može tek oblikovati samu prostornost. 

Na plošnini slike Piera della Francesca gledamo isto u kubično 
jasno ograničenu prostornost — u šuplju kocku. Plošnina slike 
ujedno je prozirna stranica kocke, u koju gledamo i u kojoj su 
razmješteni likovi, i to ne prema svojoj silhueti, već po svom 
volumenu. 

Uz svu precioznost ukrasa samih kostima osjeća se jasno i 
izrazito, da su to' trodimenzionalna tjelesa u prostoru. U tom su 
kubičkom prostoru raspoređeni volumeni kao likovi prvog plana, 
to jest likovi, koji su naprijed prema onim, što stoje više ili manje 
udaljeni od prvog plana u dubljini. To udaljivanje spram pozadine, 
spram đubljine (treće dimenzije), polučuje se jedino jasnim ozna¬ 
čivanjem volumena, a ne možda razlikama tona i boje. Kad ogle¬ 
damo bilo koji detalj tog predivnog primjera napose obline glava, 
to primjećujemo još jasnije, kako Piero della Francesca ostvaruje 
oblinama i to jednostavnim i točno ograničenim dubljinu. Nje- 

govi volumeni jednostavno modelovani tvore sklad u dubijinu. 
Oni nisu u međusobnom postavu reljefni, kako je to slučaj u Giotta 
i njegovih suvremenika. I kod Giotta ostvarena su trodimenzio¬ 
nalna tjelesa, no ta tjelesa nisu svedena, nisu raspoređena prema 
»znanosti prostora«. Ona su komponirana na plošninu, a nisu 
komponirana u prostoru, i stoga djeluju poput reljefa. 

Obično se shvaća slikarska »kompozicija« kao neko pusto 
aranžiranje ili smještavanje oblika u zadani okvir. To bi aranži- 
ranje moralo zadovoljiti naše potrebe za simetrijom, skladom, 
ravnotežom, te ispravnim skladnim grupiranjem oblina kao i gru¬ 
piranjem masa svijetla i sjena. Takvo je poimanje komponiranja 
u svakom slučaju nedovoljno; u našem se malenom likovnom 
razvitku takvo nedovoljno komponiranje prečesto susreće, a vodilo 
je do negativnih rezultata, koji su više nego neukusni nesporazumi. 
Ukusno aranžiranje i kreativno komponiranje u likovnom se svi¬ 
jetu isključuju, jer ukusno aranžiranje oblika prema poznatim 
receptima u zadani okvir ne stvara još sliku, bez obzira na to, da li 
je takvo aranžiranje na jednom planu reljefno ili je ono smješteno 
u više planova spram dubljine. 

Slika, jedinstvo volumena i prostora, to jest kompozicija u 
pravom i punom smislu nastaje po nutarnjem diktatu gotovo 
redovno protiv uobičajenog ukusnog aranžiranja, pogotovo ako se 
pod ukusom podrazumijeva ustaljeno i uobičajeno (konvencio¬ 
nalno) shvaćanje ljepota. 

Toga konvencionalnog i ustaljenog poimanja ljepota ima kod 
slika Piera della Francesca ponajmanje. On ostvaruje po nutar¬ 
njem diktatu sasvim naročito i osebujno jednadžbu volumena i 
prostora, zato djeluje kao novotar, kao onaj, čijim se djelom ta 
jednadžba proširuje i obogaćuje. Kod te nove i proširene jedna¬ 
džbe najvažnija je značajka, da on komponira u dubljinu. Nje¬ 
gova je kompozicija u više planova, ona je prostorna. 

Štoviše, i kod onih slika Piera, koje se čine na prvi pogled da 
su reljefne, nesumnjiva je kompozicija u planovima. Takva je 
jedna od njegovih slika, što je izvedena u fresku, a prikazuje 
Malatestu, gospodara Rimina, klečeći pred zaštitnikom svoje 
obitelji Sv. Sigismundom. Na tom je fresku najjednostavnija 
podjela prostora, volumeni su likova svedeni na najhitnije. Sve 
što je sporedno, uklonjeno je i time je postignuta monumentalnost. 
Taj klečeći Malatesta sa svojim hrtovima, što su kraj njega u 
prvom planu protegnuti, djeluje kao neki monument — znamen ili 
biljeg. Zbijenost i jednostavnost još više pojačava to djelovanje. 
Ma da je strogo proveden profilni stav čitavog lika, na toj Slici, 


on više djeluje svojom masom, svojim volumenom nego svojom 
jednostavnom velikom silhuetom. Ako se uporede toj Pierovoj 
realizaciji i najbolja kiparska ostvarenja tadanje Firenze, može se 
još jače osjetiti upravo geometrijski strogi volumen tog nezabo¬ 


ravnog lika. 

Piero komponirajući u planovima i ostvarujući dubljinu kom- 
poniranjem prostornosti uistinu gradi na svojim slikarskim plosm- 
nama sam prostor. Kako pojednostavnjuje obline glave u sažete 
oblike, tako isto sažimlje i oblike jednog pejzaža i time polucuje 
arhitektoniku prostora. Na Pierovu portretu Montefeltra čitava 
je daleka pozadina tako građena. Razvijaju se planovi pejzaža 
posredovanjem pojednostavnjenih oblika bregova i dolova,^ar i 
tonski gradi se prostor u dubljinu. Takvo konstruiranje jos je vise 
vidljivo na »Triumfu Montefeltra«, što je naslikan na poleđini 
istog Montefeltrina portreta. Same malene gotovo geometrijske 
niske piramide bregovlja sižu sve do nebosklona. Prostor je na taj 
način dobio arhitektonsku strukturu. Dakle u toj slici nije ritam 
u dubljinu postignut samo naznačivanjem tonskih razlika, koje 
bi se doimale kao atmosfera, već je ritam spram treće dimenzije 
polučen postavljanjem i suprotstavljanjem samih volumena; a 
paralelizam tih jednostavnih geometrijskih likova postao je sred¬ 
stvom ritmijske kompozicije. Isti je način ritmiziranja i koci 
arhitekture, a sličan kod muzike. Ta je sličnost nesumnjiva, jer 
se tu dotiču prema nastajanju i slikarstvo i glazba i arhitektura. 
Pa ako se može govoriti o muzikalnosti kompozicija, to bi se u 
prvom redu moralo to utvrditi za majstora kompozicije prostora 
Piera della Francesca. Muzikalnost odnosa njegova je naročita 


značajka. 

Kasni je cinquecento i barok bojom stvorio muzikalitet u 
likovnom, napose u Veneciji, ostvarujući bojinim šarama sklad i 
atmosferu. Davno prije toga je Piero ostvario muzikalitet bez 
atmosferskog čistim oblicima, koji ritmijski tvore dubljinu. 

Prema tome se umjetnost prostorne kompozicije ne osniva 
na prostoj imitaciji realnog, ni na minucioznoj modelaciji oblika, 
ni na modulaciji boja, kao što je to slučaj kod Cezanne-a, vec je 
ta umjetnost prostorne kompozicije glavno osnovana na osjećaj¬ 
nosti same prostornosti. Bez te i takve osjećajnosti nema dobrog 
pejzaža ili, bolje rečeno, ne postoji mogućnost uopće ostvarivanja 
slike, koja bi s pravom nosila ime pejzaž m pravom smislu, jer 
preslikani i najljepši motivi iz prirode ne tvore još pozitivne 
vrednote u razvitku bilo kakve umjetnosti. Tako i u našem raz¬ 
vitku preslikani kilometri jadranske obale u svim mogućim vari- 


9 


1 » štimunga<< ’ bez ri barskih kućica ili s njima, bez 
tiabakula ih s njima, ne crne još naš izraziti pejzaž, ako bi svim 
im našim autorima nedostajao sam bitni osjećaj prostornosti 

n* 3 ak0 . je Č Ž tava pojava Piera delIa Francesca bila postavljena 
na osjećajnost prostora, to nije nikakovo čudo, da je taj veliki 

ži 0 te P0 Nir° rt r n gran 02ni1 , 1 frCSka Ujedn ° jedan od najvećih pejza- 
ie iSS U1 ’ nlVO bespogrješna osjećajnost prostora ostvarila 
, . J i eps f Iz ^i ec ie» kao da je svojim ritmiziranjcm dublji- 

Pro^ a ,1 otv orila prozore i dosegla jednostavnim volumenima 

nas LT, n<i °?° Vne ° b H ke ’ ° nU nedokuči vu stvarnost izvan 
i lpw đ Prostre na tim Pierovim pozadinama pojedini detalji 
p. C se P° mis fJ a na zahvat Cezannov. Sigurno ne sliče pejzaži 

blem *r P r vim l. aIi SU jednako zab vaćeni kao likovni pro! 

t ^ Jetl ?° J e * enomen vanjskog svijeta svladan tako, da su 
kod Jednog i kod drugog pojednostavnjena volumina ostvarila 
litmijski sklad prostora. Kod jednog i kod drugog građena je treća 

(dUbliina) , r ,ura “ ,m ' 1 1 time Pote M "tlialan i 

delta FrancSr P m sl,karst ™ 1 tod i kod Piera 

Ni jedan organski oblik i nikakav pokretni organizam nemaju 
ne mogu imati apsolutne zaokruženosti pravilnih tjelesa kao što 

V H Ijak ’ P . r T a ,L k0cka - A da Se ta nepravilnost svlada i da se 
zvede ona jednadžba između ljudskog duha kao svijesne jedinice 
i s druge strane mnogohke raznoobraznosti samih predmeta vanj¬ 
skog svijeta, potrebna je kristalizacija. J 

izmiSi j n^° tre - b t U i našii n.svijestima, te nisu možda tu potrebu 

završ e mžnn Vni t, kU n SU gr0mog,asno objavljene zasade 

i: S n T i bijedno kao pomoćno sredstvo jučerašnjih aran¬ 
žera izloga. Ta je potreba imanentna u nama svima. Prema tome 

“^udi* ^ D T r SaSVim kubistiČki instruira neke 

voje studije taj renesanski majstor naime traži geometrijsko 

pojednostavnjenje oblika. On gradi oblik, da bi taj trodimenzb 
onalm lik postavio prema zakonima perspektive pravilno u prostor 
da na aj nacin ostvari privid dubljine. Kad DUrer tako postupa 
on u stvari svodi bezobličnost vanjskog svijeta na svijesnu i su- 

mamu fc nst aB Z acii u . Kod njega „ tim crtežima nastaje Saliza- 
čija organske tjelesnosti. 1 

(1 __ Ta naŠa unutarnja potreba za pojednostavnjivanjem, za re- 

.tTa’kr t f nlrb^^ da,ekC 1 dub ° ke k ° r « ene - Jedan od za- 
meteka te potrebe javlja se već i u onim početnim fazama 

n Z j ltka ? aS ? sv, j estl - kad se ta svijest nađe pred daljinama i 
pred prostorima, koji nemaju kraja. Raste početno pred tim pro! 

storima s jedne strane strah, tjeskoba, neizvjesnost i osjećaj 
izgubljenosti i vlastite nemoći i malenkosti; a s druge strane 
javlja se čežnja, znatiželja i žeđ za tim istim daljinama, za tim 
nepoznanicama. Kao što se svako dijete, svaki primitivac bo¬ 
jažljivo odmiče od sigurnog majčina krila, od svog rodnog 
mjesta, tako se isto početno i naša svijest bojažljivo odmiče od 
poznatog u ono nepoznato, u prazninu punu tajna i želja i izne¬ 
nađenja. U takvom stanju pred daljinama nastoji se, da se u prazno 
stavi neki znamen, neki biljeg, makar bio i sasvim neznatan 
kao neka suha grana ili obični prut. U svrhu samog orientiranja 
hoće na neki način da označi svoje kretanje — da označi sebe. 
Obilježiti znakom, da se snađe i da se uzmogne povratiti ili za¬ 
uzeti prostor. Iz takvih se primarnih osjećaja rađaju prvotne 
kristalizacije, a to su obično prvotni volumeni u osami velikih 
prostora: jednostavno kamenje, otesani stupci, neki miljokazi. 
Tako se rađaju i nastaju u kasnijim fazama i one visoke kazaljke 
iz kamena, što ih zovemo obeliscima. Ti jednostavni oblici na¬ 
staju kao građevni bilježi, kao kameni znakovi puta naše svijesti 
prostorom. 

Između strave pred neznanim i udaljenim te čežnje za nepo¬ 
znatim, u trajnoj mijeni, u nastajanju i nestajanju raste u našoj 
svijesti ona duboka potreba ostvariti nešto nepromjenjivo, zabi¬ 
lježiti sebe, sagraditi svoj biljeg, podignuti oblik kao znamen, po¬ 
dižući taj spomen orientirati se istovremeno i tako zaustaviti 
trajni tok vječne mijene. Iz takvih se prvotnih osjećaja razvija 
monumentalitet. Taj se razvitak kreće od grubih biljega najranijih 
perioda sve do spomenika naših dana. Zbog toga mogu biti monu- 
mentalniji i oni skromni bilježi više nego kojekakvi pretenciozni 
spomenici, jer oni su više izraz onog prvotnog iskonskog osjećaja 
i potrebe, nego što su kićeni spomenici bez tog primarnog uvjeta. 
Kao primjer za tu tvrdnju spominjem one obične biljege na našim 
zagorskim poljima, pred svima onaj tužni kameni barokni biljeg 
na osami daleke varaždinske ravni, što prikazuje izmučenog Kri¬ 
sta na stupu. 

Kroz stoljeća ljudska svijest oblikuje znakove i znameni stva¬ 
rajući prerazne volumene. To oblikovanje i nije drugo nego kri- 
staliziranje organičke tjelesnosti, kako se to može pratiti na arhaj- 
skim likovima ranogrčkog perioda. Dalje se razvoj vrši, da se iz 
takvih primarnih i sumarnih oblika, početno izoliranih, pretvara 
volumen u sve kompliciranije forme — konačno u samo tijelo. 
Takav znak ili znamen traži po svom nastajanju stabilitet, zato 
se prvotno, u prvim fazama razvitka isključuje svaka pokretnost. 

Znamen je u tim fazama ukočen, jer se sve svodi na zaustavljanje, 
izražavanje i označivanje nepromjenjivog i bitnog. Samim zna¬ 
menom se stvara suprotnost promjenjivom i pokretnom. Na taj 
način nastala kristalizacija predstavlja sintezu — monumentalitet 
u jezgri; a samo kristaliziran je je ujednačenje organičkog i 
apstraktnog. 

Kod nas se često i mnogo govori o monumentalnosti, kod toga 
kao da se zaboravlja na taj osnovni karakteristikon monumen- 
talitcta. Prečesto se kod nas proglasuje i ono monumentalnim, što 
je suprotno samom pojmu monumentaliteta. 

Monumentalitet nastaje prvo u iznalaženju bitnog u organie- 
nom, zbog toga nasilne i neorganske stilizacije ne mogu značiti 
nikakvu monumentalnost. Drugo, monumentalnost nastaje u poje¬ 
dnostavnjenju oblika, a ne u deformaciji oblika; treće, monumen¬ 
talitet predstavlja stabilitet i euritmiju, a ne predstavlja potenci 
rani pokret i gestu sve do samog iznakaženja oblika u svrhu što 
jačeg izraza. 

Zato u pitanju monumentalnosti ne odlučuje veličina u dimen¬ 
zijama (koiosalnost). Kolosi i giganti rijetko su kad u povijesti 
umjetnosti značili monumentalnost. Kolos na Rodu u antikno vri¬ 
jeme sigurno je bio ponajmanje monumentalan, a moderni su 
golemi predsjednički portreti, isklesani u visokim brđinama Ame¬ 
rike, obični neukus. Ni velika još gesta ne znači monumentalnost, 
jer se patetika danas i u kazalištima, koja nisu provincijalna, 
smatra suvišnom, a kamoli ne na likovnom polju. Odlučuje u 
pitanju monumentalnosti prvotno onaj gore opisani stabilitet. 
Veličina ili koiosalnost bilo u slici bilo u kipu obično djeluje tako, 
da prvi čas svakog gledaoca zapanji, a kasnije, kad bi morala sve 
više osvajati svojim nutarnjim skladom i svojim mirom, obično se 
doimlje prazno. Velike opet podcrtane geste narušuju onaj pri¬ 
marni stabilitet nutarnjeg sklada, te su prema tome u suprotnosti 
samoj biti monumentalnosti. Velike geste, bile one kolikogod 
izražajne, unose nemir, pravi monumentalitet znači mir i veli¬ 
čanstveni sklad, a posebni i naročiti stabilitet je sredstvo toga 
mirnog sklada, kao takav i samo kao takav postaje neminovno 
dominantom u prostoru. Tako je neki umjetnički oblik postao 
znamenom, spomenikom — monumentom. Dosljedno tome svaki 
pravi spomenik ovjekovječuje neku plastičnu vrijednost. 

Bilo koji kip nije još spomenik, nije znamen — monument u 
pravom smislu, ako je originalno na osebujan način modelovan. 
Kad mu nedostaje ovjekovječenje plastične vrijednosti, tad je ta- 

kav kip redovno samo zanimljivo kiparsko djelo, a ne monument, 
makar da je postavljen na mjesto, na koje bi morao doći znamen. 

To isticanje bitnih i neobilaznih oznaka monumentaliteta ne 
znači još, da pravi monumentalitet isključuje pokret. Samo je 
pitanje, kako se pokret, ta suprotnost prvotnom stabilitetu, izra¬ 
žava monumentalno? Gibanje — pokretnost i mir — i stabilitet su 
izrazite suprotnosti, kao što su pokretna mimika i statička pla¬ 
stika. Te suprotnosti pomiruje jedinstvo u višem smislu između 
pokretnosti i statike, između mimike i plastike. Takvo jedinstvo 
nalazimo kod likova Piera della Francesca. Pokreti njegovih likova 
su odabrani upravo u trenu, kad oni mogu istovremeno značiti i 
mir i prema tome stabilnost. Mimika njegovih figura nije prešla 
dopuštenu granicu, koju postavlja zaokruženost i gotovost sklada. 
Mimika i plastika su izmirene u skladu, suprotnosti je nestalo, 
a tim je ostvareni oblik zadržao svoju prvotnu monumentalnu 
statiku. Došlo je do jedinstva i Piero della Francesca sav je ispu¬ 
njen tim jedinstvom. Kad dobro uočimo tu značajku njegovih 
djela, lako ćemo shvatiti, da je Pierova kao i svaka monumentalna 
plastičnost prikazivanje našeg organičkog tijela u njegovu traj 
nom značenju. 

Monumentalna plastičnost nije i ne može biti nikakvo razvla¬ 
čenje oblika, da bi se postigao izraz, nije ni neko utriranje ili 
podcrtavanje ili silovito stiliziranje, već je ostvarivanje onog bit¬ 
nog u pojednostavnjenom obliku. Takav sažeti oblik suprotnosti 
između stabiliteta i mobiliteta izmiruje. Izmirena je mimička 
gesta, izdignuta je tek na višu razinu. Taj proces možemo pratiti 
kod svih Pierovih likova redom. Kod njih je kristalizacija organ¬ 
skih oblika tijela zaustavila mimičku gestu, kao da ju je zadržala 
i tim izdigla bez patosa u viši red jednostavnog sklada. To vrijedi 
za detalje kao i za cjelinu, kako se to najbolje vidi u ciklusu freska 
Pierovih u crkvi Sv. Franje u Arezzu. 

Na tom se ciklusu ponajbolje mogu uočiti Pierove značajke 
komponiranja likova kao volumena u prostoru. Jednostavne obline 
su postavljene tektonski, gradi se prostor volumenom. I ta monu¬ 
mentalna tektonika teži, da se dovine kristalinske tjelesnosti ne- 
organske prirode, koja inače ne postoji u samom rastu organi¬ 
zama. Pojednostavnjene obline nose značajke primarnih geometrij¬ 
skih oblina. Forme su svedene na svoja počela. Taktilni je osjećaj 
izražen u potpunosti, stoga je plastičnost tih likova naročita. 
Volumen je upravo izražen opipljivo, te je trodimenzionalnost 
oblina gotovo skulptorska. Takva se plastičnost pogotovo očituje 
kod velikih konjaničkih figura, koje ničim ne zaostaju za bilo ko- 

jom plastikom Verrochia ili Donatella. Volumeni Pierovi djeluju 
veliko, pokret je naznačen, ali labilitet nije nigdje narušio ravno¬ 
težu i uznemirio onu stabilnost, koja postoji u tim likovima bitnih 
plastičnih vrednota. Ponavljam: Gibanje je zaustavljeno upravo u 
onom hipu, kad to gibanje može značiti mir i zaokruženost u sebi. 
Jednostavni ritam oblina doimlje se veličanstveno. Posredstvom 
ponavljanja pojedinih oblika kao paralelizmom konjskih nogu i 
tankih kopalja na ažurnom nebu nastaju značajne dionice tih veli¬ 
kih ritmijskih kompozicija. 

Nažalost ti su fresci jako oštećeni, na pojedinim manjkaju ili 
su otpali čitavi veliki dijelovi. Izvedeni su između godine 1452. i 
godine 1456. u Arezzu, naslikani su na dvjema postranim stije¬ 
nama glavnog svetišta. Motiv tih freska je legenda o drvu križa. 
Čitava je zidna plošnina podijeljena na jednoj i na drugoj strani 
na tri polja, koja stoje jedno na drugome. Gotski prostor i tu je 
primio renesansku opremu. Prikazi se legende produžuju u istom 
rasporedu i na trećoj stijeni, no kako je na toj glavni gotski pro¬ 
zor crkve, to su prikazi s lijeva i desna od prozora uži. Čitavim 
se tim zidnim plošninama razvija tema legende. Počinje desno 
gore smrću Adamovom, na čijem grobu uzraste stabljika, iz 
koje će se kasnije uz različite peripetije istesati drvo križa. To 
izraslo drvo na Adamovu grobu bilo je posječeno i upotrebljeno 
kao balvan na mostu. Kraljica od Sabe kad polazi u posjet kralju 
Salamonu, prepoznaje to Čudesno drvo i klanja mu se. Tu je scenu 
prikazao Piero ostvarivši vanrednu ritmijsku grupaciju — žena u 
renesanskim kostimima. Sve je na tom fresku sažeto, sve djeluje 
veliko, mirno i svečano. Čitav je prostor ograničen uravnoteženim 
volumenima, tako prate volumeni krošanja na plavičastom nebu 
ponad valovitog pejzaža u pozadini ritmijske oblike same grupaci¬ 
je. Nakon kraljičina prepoznavanja drva križa, to se drvo ugrađuje 
u dovratriike Salamunova hrama. Druga polovica istog freska pri¬ 
kazuje sastanak kralja Salamuna i kraljice Sabe, koju prate dvor¬ 
ske gospođe, a dočekuje ih Salamun okružen svojom svitom. Drži 
se, da su u likovima kraljeve svite redom prikazani portreti Pie- 
rovih suvremenika, napose portret donatora tog čitavog freska, 
Luigia Prinia. Neki historičari tvrde, da je u tom skupu naslikao 
Piero i sebe. Svi ti portreti ne zaostaju svojim plastičkim lapidar¬ 
nim izražajem ni za najboljim tadašnjim sličnim prikazima cen¬ 
tralne Italije i Firenze. To se srednje polje nastavlja na stijeni, na 
kojoj je prozor, na tom nastavku je prikaz nošenja toga drveta. 
Legenda dalje priča, da je drvo bilo duboko zakopano, kad je 
propao hram Salamunov, i da je na tom mjestu iskopan zdenac, u 


14 


kom je bila ljekovita voda. Za vrijeme Kristovo, to je drvo ispli¬ 
valo na površinu zdenca, od njega su Židovi načinili križ, na koji 
će raspeti Krista. Kad su pak pokopali Krista, pokopali su u za¬ 
jedničku rupu i Kristov križ i križeve razbojnika. 

U vrijeme renesanse bila je ta legenda o drvu križa općenito 
raširena u najraznoličnijim varijantama. Najpoznatiju je varijantu 
obradio Pier. On priča svojim likovima, da je car Konstantin, 
prije nego će pobijediti protucara Maksencija, sanjao, da mu 
anđeo pokazuje znak, s kojim će pobijediti — a taj je znak bio 
križ. Na tom fresku vidimo po prvi put Piera, tog majstora pro¬ 
storne kompozicije, kako ingeniozno barata svijetlom i sjenom. 
Ovdje se otpočela na tom uskom zidu aretinskog svetišta čitava 
problematika, koju je kasnije označio Rafael u Vatikanskim stan- 
zama u prikazu Petrove tamnice, da je konačno potpuno riješi 
barok. I nehote se pomišlja na Rembrandta pred tim prikazom 
mistično rasvijetljene noći, u kojoj se bjelasa log Konstantinov i 
gdje se u punom svijetlu kupa bijela figura sjedećeg čuvara. Tamni 
likovi stražara u prvom planu doimlju se kao ogromne plastike, 
što bdiju nad vladarevim snom. Stvorio ih je kreator učene per¬ 
spektive, koju hvali Luka Paccioli i mnogi drugi. Piero, učenik Do- 
menika Veneziana nije samo veliki slikar, već je i obretnik per¬ 
spektivnih pravila. Svojim djelom stoji upravo negdje u sredini 
na razvojnoj crti talijanske renesanse — na crti što se proteže od 
Giottove Capellae Scrovegni do Michelangelovih titanskih napora 
u Sikstini. 

Na tom je velikom putu ljudskog umijeća prva stanica Giot- 
tova poliedrična masa kao kamen temeljac. Piero dćlla Francesca 
i on gradi poliedričke volumene, i stvara daljnju fazu zadržavajući 
primitivno i čisto izražavanje. On ne remeti stabilitet u svrhu što 
veće izražajnosti, kako je to slučaj kod titanskog Michelangela, 
koga nosi stravični temperamenat daleko od mira skladnog volu¬ 
mena. 

Zbog toga Piero ostaje miran i odmjeren. Piero ostaje imper¬ 
sonalan, kako to izriče Berenson. »Impersonalan kako su imper¬ 
sonalni bezimeni oni majstori Partenona ili kako je u baroku 
impersonalan veliki Velasquez.« 

Pierova se impersonalnost može nazvati i klasičnošću. To je 
značajka svih velikih umjetnika, svi su oni bili u neku ruku ne¬ 
osobni. 

U umjetnosti stvara sebi naša svijest stalne znakove i simbole 
— stalni likovni rječnik. Sigurno je, da taj likovni rječnik nije 

ukrućen, on se mijenja i decenijima i vjekovima i generacijama i 
nadopunjuje. Neke likovne riječi u tom velikom rječniku s vreme¬ 
nom blijede, mijenjaju svoj sadržaj i značenje. Ipak je sigurno, 
da postoje i konstante. 

Svaka se individualnost služi tim likovnim rječnikom na svoj 
način i svojim formulacijama upotpunjuje i mijenja taj rječnik, 
no kad promjene mimoilaze konstante, tad likovni izraz obično 
slabi i propada. To se događa, kad se naša emotivnost prebaci i 
kad pretvara taj rječnik silovito u likovni rječnik samo svoj, u 
rječnik svoje osobnosti. To se događa naročito danas pred našim 
očima. Svaki likovni umjetnik htio bi govoriti samo svojim likov¬ 
nim riječima. Odatle slijedi sveopće mucanje i nerazumljiv govor. 
Kula Babilonska. Premoć individualiziranih izraza vodi u anarhiju 
i do nerazumijevanja umjetničkog izraza. 

Kod Piera nije se prebacila ta emotivnost te postala svoje¬ 
voljnim faktorom. Ona se je kod Piera preobrazila u samoj svijesti 
izbjegnuvši time da bude likovni izraz neke vrsti narcisoidnog 
ispovijedanja, kao što su to u velikoj većini današnji slikarski 
lirizmi. Svijest Pierova ne uklanja emotivnost i ne radi samo cere¬ 
bralno, već se ta svijest izražavajući bitno uklanja tomu, da bude 
emotivnost jedini gospodar i glavni sadržaj izraza. 

Zbog toga su i njegovi likovi, njegove grupacije, njegovi pej¬ 
zaži toliko odmjereni, toliko u sebi staloženi. Piero slikajući gužvu 
bitke ostaje sam miran i hladan — neosoban. On odabire, naj¬ 
značajnije pokrete, ritmizira volumene prostorom kao da izgra¬ 
đuje svoj sklad nekom likovnom algebrom. Zbroj i sinteza — jed¬ 
nostavnost i sažetost. Jaki muškarci, goleme forme konjaničkih 
likova — volumeni jednostavnih šljemova i ratničke spreme, sjaj¬ 
nih pancira nisu važni kao dekorativne silhuete ili šare, kao što je 
to često slučaj kod Ucella ili Pisanella, ne — oblici su kod Piera 
sa svim svojim precioznim ukrasima sredstvo sklada i međusobni 
njihov odnos je važan i značajan. U njegovim kompozicijama, u 
tim velikim spletovima oblika, postoje pojedine dionice, postoje 
partije, koje se na prvi mah čine kaotične u suprotnosti onim mir¬ 
nim. Ali to je samo privid, jer su i te usklađene tako da svakoj 
oblini odgovara njezina opreka ili usporednost. Oblici se među¬ 
sobno uslovljuju. Takvu vezu između oblika pokazuju sve slike 
Pierove, a pogotovu se to može vidjeti na detalju prikaza Sv. Je¬ 
lene, koja se klanja otkrivenom i prepoznatom drvetu križa. U mo¬ 
numentalnoj grupaciji, što je postavljena pred mramornim proče¬ 
ljem, raspoređene su figure kao neka likovna terzina, iz koje se 
izdvaja poviše muški lik, što drži križ, kojega je glavni dio po- 

DETALJ SA USKRSNUĆA KRISTOVA 
(FRESKO U PALAZZU COMUNALE U BORGU SAN SEPOLCRO) 

stavljen diagonalno objašnjujući smjerom pokrete i nagibe svakog 
pojedinog lika te nezaboravne grupe. Tu grupu uslovljenih volu¬ 
mena završava od mrtvih ustali mladić čudotvornom snagom drveta 
križa. Taj jedinstveni akcent kompozicije je možda najljepša i 
najizražajnija figura tog genijalnog cikla freska. 

Budi se iz sna, iz smrti mlado tijelo, uskrsava i ulazi u život, 
diže se s mrtvačkog odra, kao da se polagano u tim mladenačkim 
formama, lijepim i skladnim, javlja životna sila, kao da se čitavo 
tijelo ispinje spram životne diagonale, koju predstavlja pronađeni 
križ. I čini se, da je u toj jednostavnoj oblini glave izražena vitalna 
čežnja, nastojanje samog dizanja — buđenje u pravom svom smi¬ 
slu. A čitava se ta dramatska kretnja vrši bez patetike, bez velikih 
mimičkih gesta. Uspravlja se čovjek, tako jednostavno, istodobno 
tako izražajno, da je ta ostvarena figura Pierova jednokratno i 
jedno od najrjeđih ostvarenja čitave povijesti umjetnosti. 

Ta se kretnja vrši zakonski, po nekom naročitom jednostav¬ 
nom redu. To se isto događa i u »Uskrsu Kristovu«, koju je sliku 
Piero naslikao na oltar crkve u svom rodnom mjestu u Borgu di 
San Sepolcro. Izilazi iz groba, diže se Krist. Majestetično, svečano, 
upravo raste svojim volumenima sa horizontale kamene rake, koju 
čuvaju usnuli stražari. Diže se Krist između ritmičkih vertikalnih 
oblina debla pred tipičnim zelenim pejzažem prodola, bregova, 
polja i oranica. Ta je maestozna Aleluja Pierova skladnija, veća i 
monumentalni ja, nego su to svi kasniji barokni uskršnji bljeskovi, 
na kojima se Krist diže između svijetla i tmine, između obojenih 
šara i lebdećih likova. Na toj su slici ispod Krista, kao kontrast, 
polegnuti skršeni oblici stražara, ljudi — pozemljara, što su pri¬ 
tisnuti ispod grobne horizontale. Oni spavaju i njihove su svijesti 
u mraku sna. Mrak svijesti, san, klonulost i umor nisu u likovnom 
našli boljeg ostvarenja, negoli na tom Pierovu fresku. 

Ta su sva Pierova ostvarenja izvedena u fresku; slična su i 
istovjetna i ona izvedena temperom, a završena masnim nama¬ 
zima. Takvo je »Rođenje« i »Krštenje«. Na »Rođenju Kristovom« 
ritmiziranje u dubljinu pretvorilo se u muzikalitet oblina. Pjeva taj 
kor oblina prikazujući anđele uokolo Djeteta i Bogomatere mirnu, 
jasnu i zaokruženu melodiju sklada i ljepote; i prolazi taj pjev 
oblika preko konusa brežuljaka, polja i tmavog zelenila u daljinu 
spram prozirnog neba — daleko prostorima u beskraj. 

Tako je istaknuo Pier monumentalno i tektonski trajne i bitne 
vrednote. Ostvario je tako heroiziranje čovječjeg lika i njegove 
organske prirode, a u nama se, dok doživljavamo takve kristaliza¬ 
cije, uzdiže svijest, to jest; mi doista doživljavamo ljepotu. 

I u »Krštenju« isto je najvažniji prvotno onaj Pierov stabi- 
litet — ona monumentalnost. I u toj slici između vertikala raste 
i živi ritam oblina prostorom u dubljinu, što je označuje krivulja 
potoka, bjelasajući se spram bujnog i bogatog proljetnog pejzaža 
— čudesnog pejzaža, možda najljepšeg, što ga je uopće renesansa 
na apeninskom poluotoku ostvarila. 

Struji uistinu na toj islikanoj plošnini proljetni dah. Uistinu 
proljeće. Oblici su postali vječnim simbolima, Pierovi su anđeoski 
vjesnici proljeća, ovjenčani cvijećem kao vječni simboli u tajni 
preporoda, koji predstavljaju krštenje. I ti akordi znače ovjeko¬ 
vječenje vrednota, kako to znači i čitavo djelo Piera. 

U tom su likovnom djelu sažete prolazne ljepote fenomena, 
zaustavljen je vremenski tok — nadvladano je vrijeme. Realna 
stvarnost je prevedena. Stvoreni su oblici ljepši i skladniji, nego 
oni stvarni. Mutni kaos pojava preobrazio se u tajnu i duboku 
izražajnost. 

Svojim je djelom objavio vidoviti majstor skrovite ljepote 
prije njega ne osjećane ni viđene. Moćna ih je njegova svijest sa¬ 
gledala i otkrila za sveopće likovno umijeće. Ta je svijest tu skro¬ 
vitu ljepotu spoznala, i onda kad mu je usud u 60. godini prekrio 
tamom vid, kao slijepac stavlja na papir te svoje spoznaje. Tako 
nastaju u tim njegovim zamračenim godinama pod kraj života 
svijetla djela »De quinque corporibus regularibus« i »De prospec- 
tiva pingendi«. U tim su djelima, pisanim stvaralačkim iskustvom, 
isti duboki osjećaji i ingeniozne misli o nadvladavanju kaosa re¬ 
dom, skladom i ljepotom, koje su misli i osjećaji živi u njegovu 
slikarskom djelu. 

Piero della Francesca smirio se 1492. Tijelo mu je pokopano 
u rodnom Borgu di San Sepolcro. Kroz duga je stoljeća prekri¬ 
vala zaborav njegov slikarski rad, i više nego njegove mudre spise. 
Danas poslije četiri stoljeća spoznaju se tek u pravom svijetlu 
njegova pojava i njegovo značenje. Sadašnje generacije tek ga 
ispravno ocjenjuju. Taj je genij bio otac talijanske renesanse. 
Istinit i ne samo za tadanje doba, nego i za sva vremena bio je 
usklik Leonarda Pesaresa (Spechio delle Lapidi) još iz godine 
1516.: »Nam in pictura, quis praestantior fuit Petro Burgensi!« 

Literatura: Vašari: Le Vite. Berenson: The Central italian 
Painters of the Renaissance. Venturi: La pittura del Quatrocento. 
V e n t u r i: Piero della Francesca. Graber: Piero della Francesca, Ćlie 
Faure; L’histoire de l’Art. F o c i 11 o n: La vie des foumes. Schmarsow 
Grundbegriffe der Kunst\vissenschaft. Semper: Stil in den technischen 
und tektonischen Kiinsten. Riegl: Spatromische Kunstindustrie. Kret- 
schmer: Medizinische Psychologie. 

